पीएनबी के मैनेजिंग डायरेक्टर और सीईओ का ओहदा संभाल रहे सुनील मेहता ने यह कहते हुए अपना दामन बचाने की कोशिश की कि फर्जीवाड़े की शुरुआत तो 2011 में हो गई थी. मतलब, घोटाला अगर इतने सालों तक जारी रहा तो उसकी वजह बताने की जिम्मेदारी उनकी नहीं. बहरहाल, सोचने की बात यह बनती है कि बैंक से हजारों करोड़ की रकम बिना किसी सवाल के निकल गई तो फिर आखिर सुनील मेहता किस तरह के साफ-सुथरे प्रशासन का हवाला दे रहे थे.